ᱨᱤᱛᱟ ᱵᱚᱦᱩᱜᱩᱱᱟ ᱡᱚᱥᱤ

ᱨᱤᱛᱟ ᱵᱚᱦᱩᱜᱩᱱᱟ ᱡᱚᱥᱤ (ᱡᱟᱱᱟᱢ: ᱒᱒ ᱡᱩᱞᱟᱭ ᱑᱙᱔᱙) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤ ᱠᱟᱱᱟᱭ ᱟᱨ ᱩᱛᱛᱚᱨ ᱯᱨᱚᱫᱮᱥ ᱥᱚᱨᱠᱟᱨ ᱨᱮ ᱠᱮᱵᱤᱱᱮᱴ ᱢᱚᱱᱛᱨᱤ ᱛᱟᱦᱮᱸ ᱠᱟᱱᱟᱭ ᱾ ᱱᱩᱭ ᱫᱚ ᱒᱐᱐᱗ ᱥᱟᱞ ᱠᱷᱚᱱ ᱒᱐᱑᱒ ᱥᱟᱞ ᱫᱷᱟᱹᱵᱤᱡ ᱩᱛᱛᱚᱨ ᱯᱨᱚᱫᱮᱥ ᱠᱚᱝᱜᱽᱨᱮᱥ ᱠᱩᱢᱩᱴ ᱨᱤᱱᱤᱡ ᱯᱟᱨᱥᱮᱛ ᱮ ᱛᱟᱦᱮᱸ ᱠᱟᱱᱟᱭ ᱾ ᱱᱩᱭ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱩᱛᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱢᱟᱨᱮ ᱥᱤᱨᱟᱹ ᱢᱚᱱᱛᱨᱤ ᱦᱮᱢᱣᱚᱛᱤ ᱱᱚᱱᱫᱚᱱ ᱵᱚᱦᱩᱜᱩᱱᱟ ᱭᱤᱡ ᱵᱤᱴᱤ ᱠᱟᱱᱟᱭ ᱾ ᱱᱩᱭ ᱒᱐ ᱚᱠᱴᱚᱵᱚᱨ ᱒᱐᱑᱖ ᱥᱟᱞ ᱨᱮ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱮ ᱥᱮᱞᱮᱫ ᱮᱱᱟ ᱾ ᱱᱩᱭ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱᱤᱡ ᱥᱚᱦᱮᱫ ᱞᱮᱠᱟᱛᱮ ᱒᱙᱑᱙ ᱥᱟᱞ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱡᱮᱱᱮᱨᱟᱞ ᱵᱟᱪᱷᱱᱟᱣ ᱨᱮ ᱤᱞᱟᱦᱟᱵᱟᱫᱽ, ᱩᱛᱛᱚᱨ ᱯᱨᱚᱫᱮᱥ ᱠᱷᱚᱱ ᱥᱤᱧᱚᱛ ᱨᱤᱱᱤᱡ ᱥᱚᱸᱥᱚᱫᱽ ᱟᱜ ᱞᱟᱛᱟᱨ ᱚᱲᱟᱜ ᱞᱳᱠ ᱥᱚᱵᱷᱟ ᱞᱟᱹᱜᱤᱫ ᱵᱟᱪᱷᱱᱟᱣ ᱮᱱᱟ ᱾

ᱯᱩᱭᱞᱩ ᱡᱤᱭᱚᱱ
ᱨᱤᱛᱟ ᱵᱚᱦᱩᱜᱩᱱᱟ ᱡᱚᱥᱤ ᱫᱚ ᱩᱛᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱜᱩᱨ ᱟᱠᱟᱱᱟᱭ ᱮᱪ.ᱮᱱ. ᱵᱚᱦᱩᱜᱩᱱᱟ ᱭᱤᱡ ᱵᱤᱴᱤ ᱠᱟᱱᱟᱭ ᱾ ᱟᱡ ᱟᱭᱳ ᱜᱩᱨ ᱟᱠᱟᱱᱟᱭ ᱠᱚᱢᱞᱟ ᱵᱚᱦᱩᱜᱩᱱᱟ ᱫᱚ ᱟᱭᱟᱨ ᱥᱚᱸᱥᱚᱫᱮ ᱛᱟᱦᱮᱸ ᱠᱟᱱᱟᱭ ᱾ ᱱᱩᱭ ᱫᱚ ᱱᱟᱜᱟᱢ ᱨᱮ ᱮᱢ.ᱮ. ᱟᱨ ᱯᱤᱮᱪᱰᱤ ᱫᱚᱦᱚᱭᱟ ᱟᱨ ᱤᱞᱟᱦᱟᱵᱟᱫᱽ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮ ᱛᱟᱞᱟᱡᱩᱜᱽ ᱟᱨ ᱱᱟᱶᱟ ᱱᱟᱜᱟᱢ ᱨᱮ ᱯᱨᱚᱯᱷᱮᱥᱚᱨ ᱢᱮᱱᱟᱭᱟ ᱾ ᱱᱩᱭ "ᱮᱛᱚᱢ ᱮᱥᱤᱭᱟ ᱨᱮ ᱟᱹᱰᱤ ᱯᱨᱮᱥᱴᱤᱡᱚᱥ ᱛᱤᱨᱞᱟᱹ ᱢᱮᱭᱚᱨ" ᱠᱷᱚᱱ ᱫᱚ ᱢᱤᱫᱴᱟᱹᱝ ᱞᱮᱠᱟᱛᱮ ᱡᱩᱢᱤᱫᱽ ᱡᱟᱹᱛᱤ ᱮᱠᱥᱟᱞᱚᱱᱥ ᱥᱤᱨᱯᱷᱟᱹ ᱨᱮᱱᱟᱜ ᱨᱤᱥᱤᱯᱤᱟᱱᱴ ᱦᱚᱸ ᱢᱮᱱᱟᱜᱼᱟ ᱾ ᱩᱱᱤᱫᱚ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱮ ᱥᱮᱞᱮᱫ ᱢᱟᱲᱟᱝ ᱛᱮ ᱵᱟᱨᱭᱟ ᱱᱟᱜᱟᱢ ᱴᱮᱱᱟᱜ ᱯᱚᱛᱚᱵ ᱮ ᱚᱞ ᱠᱮᱫᱟ ᱾ ᱱᱩᱭ ᱫᱚ ᱤᱞᱟᱦᱟᱵᱟᱫᱽ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮ ᱛᱟᱞᱟ ᱡᱩᱜᱽ ᱟᱨ ᱱᱟᱶᱟ ᱱᱟᱜᱟᱢ ᱨᱤᱱᱤᱡ ᱯᱨᱚᱯᱷᱮᱥᱚᱨ ᱦᱚᱸ ᱛᱟᱦᱮᱸ ᱠᱟᱱᱟᱭ ᱾

ᱨᱟᱡᱽᱟᱹᱨᱤ ᱠᱟᱹᱢᱤ
ᱨᱤᱛᱟ ᱵᱚᱦᱩᱜᱩᱱᱟ ᱫᱚ ᱑᱙᱙᱕ᱼ᱒᱐᱐᱐ ᱫᱷᱟᱹᱵᱤᱡ ᱤᱞᱟᱦᱟᱵᱟᱫᱽ ᱨᱤᱱᱤᱡ ᱢᱮᱭᱚᱨ ᱟᱜ ᱯᱚᱫᱽ ᱮ ᱜᱚᱜ ᱠᱮᱫᱟ ᱾ ᱱᱩᱭ ᱫᱚ ᱡᱟᱹᱛᱤᱭᱟᱹᱨᱤ ᱛᱤᱨᱞᱟᱹ ᱵᱟᱹᱭᱥᱤ ᱨᱤᱱᱤᱡ ᱟᱭᱟᱨ ᱡᱚᱜᱚᱯᱟᱨᱥᱮᱛ ᱠᱟᱱᱟᱭ, ᱒᱐᱐᱓ ᱥᱟᱞ ᱠᱷᱚᱱ ᱯᱩᱨᱟᱹ ᱥᱤᱧᱚᱛᱤᱭᱟᱹ ᱛᱤᱨᱞᱟᱹ ᱠᱚᱝᱜᱽᱨᱮᱥ ᱨᱤᱱᱤᱡ ᱯᱟᱨᱥᱮᱛ ᱮ ᱢᱮᱱᱟᱭᱟ ᱟᱨ ᱥᱮᱯᱴᱮᱢᱵᱚᱨ ᱒᱐᱐᱗ ᱥᱟᱞ ᱠᱷᱚᱱ ᱩᱛᱛᱚᱨ ᱯᱨᱚᱫᱮᱥ ᱠᱚᱝᱜᱽᱨᱮᱥ ᱠᱩᱢᱩᱴ ᱨᱤᱱᱤᱡ ᱯᱟᱨᱥᱮᱛ ᱮ ᱢᱮᱱᱟᱭᱟ ᱾ ᱩᱱᱤᱫᱚ ᱞᱳᱠ ᱥᱚᱵᱷᱟ ᱨᱮᱱᱟᱜ ᱵᱟᱪᱷᱱᱟᱣ ᱨᱮ ᱵᱟᱨ ᱫᱷᱟᱣ ᱠᱷᱟᱨᱟᱵᱽ ᱵᱟᱪᱷᱱᱟᱣ ᱞᱟᱹᱲᱦᱟᱹᱭ ᱮᱱᱟ ᱾ ᱥᱤᱧᱚᱛ ᱨᱤᱱᱤᱡ ᱥᱚᱸᱥᱚᱫᱽ ᱟᱜ ᱞᱟᱛᱟᱨ ᱚᱲᱟᱜ ᱾ ᱱᱩᱭ ᱫᱚ ᱒᱐᱑᱒ ᱥᱟᱞ ᱨᱮᱱᱟᱜ ᱯᱚᱱᱚᱛ ᱵᱟᱪᱷᱱᱟᱣ ᱨᱮ ᱞᱚᱠᱷᱱᱚᱣ ᱪᱷᱚᱵᱽᱱᱤ ᱞᱟᱹᱜᱤᱫ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱫ ᱮ ᱵᱟᱪᱷᱱᱟᱣ ᱮᱱᱟ ᱾ ᱩᱱᱤᱫᱚ ᱒᱐᱑᱔ ᱥᱟᱞ ᱨᱮᱱᱟᱜ ᱞᱳᱠ ᱥᱚᱵᱷᱟ ᱵᱟᱪᱷᱱᱟᱣ ᱞᱚᱠᱷᱱᱚᱣ ᱠᱷᱚᱱ ᱞᱟᱹᱲᱦᱟᱹᱭ ᱮᱱᱟ ᱟᱨ ᱦᱟᱨᱟᱣ ᱮᱱᱟ ᱾

ᱱᱩᱭ ᱫᱚ ᱠᱚᱝᱜᱽᱨᱮᱥ ᱨᱮ ᱒᱔ ᱥᱟᱞ ᱵᱤᱛᱟᱹᱣ ᱛᱟᱭᱚᱢ ᱵᱷᱟᱡᱽᱯᱟ ᱯᱟᱨᱥᱮᱛ ᱚᱢᱤᱛ ᱥᱟᱦ ᱟᱜ ᱒᱐ ᱚᱠᱴᱚᱵᱚᱨ ᱒᱐᱑᱖ ᱥᱟᱞ ᱨᱮ ᱵᱷᱟᱡᱽᱯᱟ ᱨᱮ ᱥᱮᱞᱮᱫ ᱮᱱᱟ ᱾

ᱱᱤᱡᱟᱹᱨᱟᱜ ᱡᱤᱭᱚᱱ
ᱨᱤᱛᱟ ᱵᱚᱦᱩᱜᱩᱱᱟ ᱡᱚᱥᱤ ᱟᱜ ᱵᱟᱯᱞᱟ ᱫᱚ ᱯᱮᱴᱨᱤᱥ ᱞᱩᱢᱩᱝᱵᱟ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱤᱱᱤᱡ ᱢᱮᱠᱮᱱᱤᱠᱟᱞ ᱤᱱᱡᱤᱱᱤᱭᱟᱨ ᱯᱩᱥᱤ ᱡᱚᱥᱤ ᱥᱟᱞᱟᱜ ᱦᱩᱭ ᱮᱱᱟ ᱟᱨ ᱟᱡᱤᱜ ᱢᱤᱫᱴᱟᱹᱝ ᱵᱮᱴ ᱢᱚᱭᱚᱝᱠ ᱡᱤᱥᱩ ᱢᱮᱱᱟᱭᱟ ᱾ ᱩᱱᱠᱤᱱ ᱵᱟᱨ ᱵᱚᱭᱦᱟ ᱢᱮᱱᱟᱜ ᱠᱤᱱᱟ ᱵᱤᱡᱚᱭ ᱵᱚᱦᱩᱜᱩᱱᱟ ᱫᱚ ᱩᱛᱚᱨᱟᱠᱷᱚᱸᱰ ᱨᱤᱱᱤᱱ ᱥᱤᱨᱟᱹ ᱢᱚᱱᱛᱨᱤ ᱛᱟᱦᱮᱸ ᱠᱟᱱᱟᱭ ᱟᱨ ᱥᱮᱠᱷᱚᱨ ᱵᱚᱦᱩᱜᱩᱱᱟ ᱫᱚ ᱒᱐᱑᱒ ᱥᱟᱞ ᱨᱮᱱᱟᱜ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱮ ᱞᱟᱹᱲᱦᱟᱹᱭ ᱞᱮᱱ ᱛᱟᱦᱮᱸᱫ, ᱢᱮᱱᱠᱷᱟᱱ ᱤᱞᱟᱦᱟᱵᱟᱫᱽ, ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱯᱷᱟᱯᱷᱟᱢᱚᱣᱩ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱱᱟᱯᱟᱭ ᱵᱟᱭ ᱦᱩᱭ ᱞᱮᱱᱟ ᱾

ᱥᱟᱹᱠᱷᱭᱟᱹᱛ

 ᱵᱟᱦᱨᱮ ᱡᱚᱱᱚᱲ 

 Rita Bahuguna Joshi

ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱤᱱᱤᱡ ᱨᱟᱡᱽᱟᱹᱨᱤᱭᱟᱱ
ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱤᱞᱟᱦᱟᱵᱟᱫᱽ ᱨᱤᱱᱤᱡ ᱢᱮᱭᱚᱨ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱵᱤᱫᱷᱟᱭᱚᱠ ᱒᱐᱑᱒ᱼ᱒᱐᱑᱗
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱵᱤᱫᱷᱟᱭᱚᱠ ᱒᱐᱑᱗ᱼ᱒᱐᱒᱓
ᱛᱷᱚᱠ:᱑᱙᱔᱙ ᱡᱟᱱᱟᱢ ᱠᱚ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱨᱟᱡᱽᱟᱹᱨᱤ ᱨᱮ ᱛᱤᱨᱞᱟᱹ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱᱤᱡ ᱨᱟᱡᱽᱟᱹᱨᱤᱭᱟᱱ